Potigvara Esperanto-Asocio

Potigvara Esperanto-Asocio (portugale Associação Potiguar de Esperanto, mallongigo APE) estas neprofitocela asocio komenciĝinta en 1940 en la brazila urbo Natalo, ĉefurbo de subŝtato Norda Rio-Grando. La 24-an de januaro 2023 ĝia tiama prezidantino alvokis asembleon okazigotan la 11-an de februaro 2023 por pritrakti financajn raportojn, malfondon de la asocio kaj destinon de ĝiaj havaĵoj.Dokumento sur fejsbukpaĝo de APEportugale 

 Historio 

La 28-an de septembro 1940, en la sidejo de Asocio de Instruistoj de Natal, kun la ĉeesto de pluraj aŭtoritatuloj civilaj, militistaj kaj ekleziaj, instruistoj, ĵurnalistoj, kaj granda nombro da personoj, estis fondita "Esperanta Asocio de Rio Grande do Norte". Prezidis la solenaĵon verkisto Luiz da Câmara Cascudo, kiu deklaris fondita la asocion kaj sinsekve, per aklamo, estis elektita la jena estraro: Prezidanto, Moacir da Silva Cunha; Ĝenerala Sekretario, Luiz M. Alves; 1-a Sekretario, Arlindo Castor de Lima; 2-a Sekretario, José de Alcântara Barbosa, Kasisto, A. Calmon Costa, Bibliotekistino, Prof-ino Edite Câmara, Direktoro de la Departemento de Propagando kaj Kulturo, Raul Lemos. Estis elektitaj kiel honoraj membroj: la verkisto Luiz da Câmara Cascudo, D-ro Alberto Couto Fernandes kaj Prof. Ismael Gomes Braga”.

La 5-an de majo 1941 estis fondita la “Lidja Zamenhof Esperantistina Grupo”, kies estraro, elektita kaj enpostenigita la 26-an de la sama monato, estis jena (virinaro): Prezidanto, Cremilda dos Santos; 1-a Sekretario, Alba Medeiros; 2-a Sekretario, Maria Aparecida Bezerra; Parolanto, Valdomira Lopes; Kasisto, Aliete Silva; kaj Bibliotekistino, Mariete Leite”. Dum la unuaj jaroj de la ekzisto de LZEG la movado estis vigla; estis okazigitaj kursoj, ceremonioj kaj ekskursoj, danke al la entuziasmo de multaj sinjorinoj el kvartalo Bairro do Alecrim”. La 14-an de julio 1946 estis elektita nova estraro, kies Prezidanto estis D-ro Adauto Azevedo, urbestro de Natalo; 1-a Sekretario, Arlindo Castor de Lima; 2-a Sekretario, Genar Bezerril, Notario de la 2-a Notario de la Ĉefurbo. La 28-an de oktobro 1948 la Statuto estis registrita sub la akronimo kaj nomo: APE – Associação Potiguar de Esperanto, publikigita en la Oficiala Subŝtata Gazeto.

Vikio Historio, de Brazila Esperanto-Ligoportugale

 Referencoj 

 Eksteraj ligiloj 
Fejsbukpaĝo

Kategorio:Brazilaj Esperanto-asocioj